o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2022, letnim zneskom za leto 2021, prvim obrokom za leto 2021 ter okvirno in nezavezujočo napovedjo pričakovanih letnih zneskov prispevkov za leti 2023 in 2024

V skladu s členom 20(1) finančne uredbe za 11. ERS se pri zahtevkih za prispevke najprej porabijo zneski, ki so na razpolago iz prejšnjih ERS, in sicer eden za drugim. Zato zahtevki za prispevke v okviru tega predloga zadevajo zneske iz 10. ERS za EIB ter zneske iz 11. ERS za Evropsko komisijo.

Notranjim sporazumom med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (v nadaljnjem besedilu: Notranji sporazum za 11. ERS),

sedanjim Sporazumom o partnerstvu med članicami skupine afriških, karibskih in pacifiških držav (AKP) na eni strani ter Evropsko skupnostjo in njenimi državami članicami na drugi (v nadaljnjem besedilu: Sporazum o partnerstvu AKP-EU), kakor je bil nazadnje spremenjen,

11. ERS in drugi še vedno odprti ERS (to so 8., 9. in 10. ERS) se upravljajo v skladu z naslednjimi pravili:

V skladu s členom 19(2) finančne uredbe za 11. ERS Svet odloči o tem predlogu najpozneje do 15. novembra.

Člen 21(1) finančne uredbe za 11. ERS določa, da bo morala država članica, ki ni pravočasno plačala obroka prispevka, plačati obresti za neplačani znesek; način plačila obresti je urejen v istem členu.

2020/0286 (NLE)

Predlog

SKLEP SVETA

o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2022, letnim zneskom za leto 2021, prvim obrokom za leto 2021 ter okvirno in nezavezujočo napovedjo pričakovanih letnih zneskov prispevkov za leti 2023 in 2024

SVET EVROPSKE UNIJE JE –

ob upoštevanju Pogodbe o Evropski uniji in Pogodbe o delovanju Evropske unije,

ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (v nadaljnjem besedilu: Notranji sporazum), in zlasti člena 7 Notranjega sporazuma,

ob upoštevanju Uredbe Sveta (EU) 2018/1877 z dne 26. novembra 2018 o finančni uredbi, ki se uporablja za 11. Evropski razvojni sklad (ERS) (v nadaljnjem besedilu: finančna uredba za 11. ERS), in zlasti člena 19(2) Uredbe,

ob upoštevanju predloga Evropske komisije,

ob upoštevanju naslednjega:

(1)V skladu s postopkom iz členov 19 do 22 finančne uredbe za 11. ERS Evropska komisija do 15. oktobra 2020 predloži predlog, ki določa: (a) zgornjo mejo prispevka za leto 2022, (b) letni znesek prispevka za leto 2021, (c) znesek prvega obroka prispevka za leto 2021 in (d) okvirno nezavezujočo napoved pričakovanih letnih zneskov prispevkov za leti 2023 in 2024.

(2)V skladu s členom 46 finančne uredbe za 11. ERS je Evropska investicijska banka (EIB) Evropski komisiji sporočila posodobljene ocene obveznosti in plačil za instrumente, ki jih upravlja.

(3)Člen 20(1) finančne uredbe za 11. ERS določa, da se pri zahtevkih za prispevke najprej porabijo zneski, določeni v prejšnjih ERS. Zato bi bilo treba pozvati k vplačilu sredstev v sklopu 10. ERS za EIB ter 11. ERS za Komisijo.

(4)Člen 55 finančne uredbe za 11. ERS določa, da se prispevki držav članic, navedeni v točki (a) člena 1(2) Notranjega sporazuma, zmanjšajo za zneske iz projektov v okviru 10. ERS ali iz drugih prejšnjih ERS, za katere v skladu s členom 1(3) Notranjega sporazuma niso bile prevzete obveznosti ali ki so se sprostili v skladu s členom 1(4) Notranjega sporazuma, razen če Svet soglasno odloči drugače.

(5)Člena 152 in 153 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo določata, da Združeno kraljestvo ostane članica ERS do zaključka 11. ERS in vseh prejšnjih nezaključenih ERS, vendar se delež Združenega kraljestva od sproščenih sredstev iz projektov v okviru 10. ERS ali prejšnjih ERS ne uporabi ponovno.

(6)Svet je s Sklepom (EU) 2019/1800 24. oktobra 2019 na podlagi predloga Evropske komisije sprejel sklep, ki določa zgornjo mejo letnega zneska prispevkov držav članic v ERS za leto 2021, in sicer v višini 3 700 000 000 EUR za Evropsko komisijo ter v višini 300 000 000 EUR za Evropsko investicijsko banko –

SPREJEL NASLEDNJI SKLEP:

Člen 1